เหนื่อยจากการหายใจไม่ทั่วท้อง เหมือนจะวูบแต่ไม่วูบ หายใจเบามากเหมือนไม่หายใจ หัวใจเต้นเร็วบางช่วง
สวัสดีค่ะ อาการหายใจไม่เต็มอิ่ม ไม่ทั่วท้อง เหมือนจะวูบ หัวใจเต้นเร็ว อาจเกิดจาก- โรคหอบหืด อาการคือเหนื่อยง่าย แน่นหน้าอก หายใจไม่เต็มอิ่ม หายใจเร็ว มีเสียงดังวี๊ดๆ ขณะหายใจ โดยอาการจะกำเริบเป็นพักๆ โดยเกิดขึ้นเมื่อมีปัจจัยบางอย่างมากระตุ้น เช่น สารก่อภูมิแพ้ต่างๆ (เช่น ไรฝุ่น ฝุ่น ควัน สะเก็ดผิวหนังสัตว์ เป็นต้น) อากาศที่เย็น ความเครียด การออกกำลังกาย เป็นต้น- โรคปอดต่างๆ เช่น มีลิ่มเลือดอุดตันภายในปอด ภาวะปอดแตก มีน้ำในช่องเยื่อหุ้มปอด เป็นต้น- มีภาวะโลหิตจาง ทำให้มีอาการอ่อนเพลีย เบื่ออาหาร เหนื่อยง่าย หายใจลำบาก หายใจไม่เต็มอิ่มขณะออกแรง มือเท้าเย็น ใจสั่น หัวใจเต้นเร็ว มึนศีรษะ ปวดศีรษะ หน้ามืด ตัวซีดเหลือง เป็นต้น- มีภาวะหัวใจวาย หัวใจเต้นผิดจังหวะ ทำให้อ่อนเพลีย หายใจลำบาก เหนื่อยง่าย ใจสั่น หัวใจเต้นเร็ว ขาและเท้าบวม นอนราบไม่ได้ เป็นต้น- กำลังตั้งครรภ์- การมีความเครียด วิตกกังวล พักผ่อนไม่เพียงพอหากเป็นผู้หญิง และมีอาการขาดประจำเดือน ก็ควรตรวจหาการตั้งครรภ์ดูด้วยค่ะ หากตรวจไม่พบ หรือไม่ได้เป็นผู้หญิง และยังคงมีอาการต่อเนื่อง ก็ควรไปพบแพทย์เพื่อตรวจหาสาเหตุค่ะ ในเบื้องต้น ก็ควรนอนหลับพักผ่อนให้เพียงพอ ไม่นอนดึก ลดความเครียดต่างๆ ที่มี ดการทำงานหนักต่างๆ งดการดื่มชา กาแฟ และแอลกอฮอล์ เลือกทานเฉพาะอาหารที่มีประโยชน์ค่ะ